# 31 Δεκεμβρίου

30 Δεκεμβρίου | **31 Δεκεμβρίου** | 1 Ιανουαρίου

---

Η **31η Δεκεμβρίου** είναι η 365η ημέρα του έτους (366η σε δίσεκτα έτη) κατά το Γρηγοριανό ημερολόγιο. Είναι η τελευταία ημέρα του έτους.

|  |
| --- |
| **Δεκέμβριος** |
| Κυρ. | Δευτ. | Τρ. | Τετ. | Πέμ. | Παρ. | Σάβ. |
|   |   | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |   |   |
|   |
| 2026 |

## Γεγονότα

* 406 - Βάνδαλοι, Αλανοί και Σουηβοί διασχίζουν το Ρήνο και εισβάλλουν στη Γαλατία.
* 1229 - Ο Ιάκωβος Α΄ της Αραγωνίας μπαίνει στη Μαδίνα Μαγιούρκα (γνωστή σήμερα ως Πάλμα ντε Μαγιόρκα, Ισπανία) ολοκληρώνοντας έτσι τη χριστιανική ανακατάληψη της νήσου Μαγιόρκα.
* 1600 - Ιδρύεται η Βρετανική Εταιρεία Ανατολικών Ινδιών.
* 1660 - Ο Ιάκωβος Β΄ της Αγγλίας ονομάζεται δούκας της Νορμανδίας από τον Λουδοβίκο ΙΔ΄ της Γαλλίας.
* 1687 - Σαλπάρουν οι πρώτοι Ουγενότοι από την Ολλανδία για το Ακρωτήριο της Καλής Ελπίδος.
* 1775 - Αμερικανική Επανάσταση: Μάχη του Κεμπέκ. Οι βρετανικές δυνάμεις αποκρούουν επίθεση του Ηπειρωτικού Στρατού.
* 1790 - Κυκλοφορεί το πρώτο φύλλο της εφημερίδας *Εφημερίς*.
* 1853 - Ο Μπέντζαμιν Χώκινς και ο σερ Ρίτσαρντ Όουεν παραθέτουν δείπνο μέσα σ' ένα μοντέλο ιγκουανόδοντα στο νότιο Λονδίνο.
* 1857 - Η Βασίλισσα Βικτώρια επιλέγει την Οττάβα για πρωτεύουσα του Καναδά.
* 1862 - Αμερικανικός Εμφύλιος Πόλεμος: Ο Αβραάμ Λίνκολν υπογράφει πράξη με την οποία η Δυτική Βιρτζίνια εισέρχεται στην Ένωση, διαιρώντας έτσι τη Βιρτζίνια στα δύο.
* 1879 - Ο Τόμας Έντισον επιδεικνύει για πρώτη φορά δημόσια τον λαμπτήρα πυράκτωσης.
* 1903- «Ορεστειακά» :Ανεβαίνει η Ορέστεια του Αισχύλου, σε πεζή μετάφραση Γ. Σωτηριάδη. Αυτή η παράσταση υπήρξε και η αφορμή να ξεσπάσει μια μακρόχρονη γλωσσική αντιπαράθεση. Φοιτητές της Φιλοσοφικής σχολής, υποκινούμενοι από τον αρχαιολάτρη καθηγητή τους Γ. Μιστριώτη κατέβηκαν στην Αγίου Κωνσταντίνου και προσπάθησαν να ματαιώσουν την παράσταση. Τα επεισόδια που προκλήθηκαν, γνωστά ως «Ορεστειακά», είχαν αποτέλεσμα ένα νεκρό και δέκα τραυματίες.Η ΗΜΕΡΟΜΗΝΙΑ ΥΠΑΡΧΕΙ ΣΤΟ ΙΣΤΟΡΙΚΟ ΤΟΥ Ε.Θ.
* 1956 - Η Τηλεόραση της Ρουμανίας πραγματοποιεί την πρώτη της μετάδοση στο Βουκουρέστι.
* 1957 - Ανακαλύπτεται στη Πύλο ο κυψελοειδής τάφος του Νηλέα, πατέρα του Νέστορα, βασιλιά της Πύλου, καθώς και πτέρυγα του αρχαίου ανακτόρου ηλικίας 3.000 ετών.
* 1963 - Διαλύεται επίσημα η Κεντροαφρικανική Ομοσπονδία, από την οποία θα δημιουργηθούν στη συνέχεια η Ζάμπια, το Μαλάουι και η Ροδεσία.
* 1963 - Ελλάδα: Ορκίζεται υπηρεσιακή κυβέρνηση υπό τον Ιωάννη Παρασκευόπουλο, ενώ έχει ήδη γνωστοποιηθεί από την προηγούμενη ότι οι εκλογές θα διεξαχθούν στις 16 Φεβρουαρίου.
* 1965 - Ο Ζαν-Μπεντέλ Μποκάσα, αρχηγός του στρατού της Κεντροαφρικανικής Δημοκρατίας, και οι στρατιωτικοί αξιωματικοί του πραγματοποιούν πραξικόπημα εναντίον της κυβέρνησης του προέδρου Νταβίντ Ντακό.
* 1968 - Πραγματοποιείται η πρώτη πτήση του Tupolev Tu-144, του πρώτου πολιτικού υπερηχητικού μεταφορικού μέσου.
* 1981 - Πραξικόπημα στην Γκάνα καταργεί την κυβέρνηση και την αντικαθιστά με το Προσωρινό Συμβούλιο Εθνικής Άμυνας.
* 1986 - Εμπρησμός σε ξενοδοχείο στο Σαν Χουάν του Πουέρτο Ρίκο σκοτώνει 97 άτομα και τραυματίζει 140.
* 1989 - Ξεκινάει τις εκπομπές του ο ιδιωτικός τηλεοπτικός σταθμός ΑΝΤ1.
* 1999 – Ο Μπορίς Γιέλτσιν, ο πρώτος δημοκρατικά εκλεγμένος Πρόεδρος της Ρωσίας, παραιτείται και ονομάζει υπηρεσιακό πρόεδρο τον Βλαντίμιρ Πούτιν.
* 2019 - Το κέντρο της Γουχάν παραδέχτηκε ότι υπήρχε ένα σύμπλεγμα άγνωστης πνευμονίας στην αγορά θαλασσινών Χουανάν. Μετέπειτα προκάλεσε την πανδημία κορωνοϊού.

## Γεννήσεις

* 1378 - Πάπας Κάλλιστος Γ΄
* 1514 - Ανδρέας Βεσάλιος, Φλαμανδός ανατόμος
* 1550 - Ερρίκος Α', δούκας του Γκιζ
* 1738 - Ζαν Ερμάν, Γάλλος ιατρός και φυσιοδίφης
* 1838 - Ζυλ Νταλού, Γάλλος γλύπτης
* 1858 - Ξενοφών Μόσχου, Έλληνας θεολόγος
* 1869 - Ανρί Ματίς, Γάλλος ζωγράφος
* 1908 - Σίμον Βίζενταλ, Αυστριακός κυνηγός Ναζί
* 1912 - Γιώργος Ρουσόπουλος, Έλληνας ποδοσφαιριστής και προπονητής
* 1923 - Γιάννης Δαλιανίδης, Έλληνας σκηνοθέτης
* 1929 - Κώστας Καραπατής, Έλληνας ποδοσφαιριστής
* 1931 - Κώστας Βουτσάς, Έλληνας ηθοποιός
* 1933 - Χρύσα, Ελληνίδα γλύπτρια
* 1935 - Σαλμάν, βασιλιάς της Σαουδικής Αραβίας
* 1937 - Άντονι Χόπκινς, Ουαλός ηθοποιός
* 1938 - Ντίνα Κώνστα, Ελληνίδα ηθοποιός
* 1939 - Γουίλι Γουάιτ, Αμερικανίδα αθλήτρια
* 1941 - Άλεξ Φέργκιουσον, Σκωτσέζος ποδοσφαιριστής και προπονητής
* 1943 - Γιαγοβί Αγκμπογιμπό, Τογκολέζος πολιτικός
* 1943 - Μπεν Κίνγκσλεϊ, Άγγλος ηθοποιός
* 1948 - Ντόνα Σάμερ, Αμερικανίδα τραγουδίστρια
* 1949 - Θέμης Ανδρεάδης, Έλληνας τραγουδιστής
* 1949 - Ντέλουα Κασιρέ Κουμακόγιε, πρωθυπουργός του Τσαντ
* 1954 - Άλεξ Σάλμοντ, Σκωτσέζος πολιτικός
* 1956 - Παραμάνγκα Ερνέστ Γιονλί, πρωθυπουργός της Μπουρκίνα Φάσο
* 1959 - Βαλ Κίλμερ, Αμερικανός ηθοποιός
* 1959 - Λιβέρης Ανδρίτσος, Έλληνας καλαθοσφαιριστής
* 1959 - Μπάρον Γουάκα, πρόεδρος του Ναουρού
* 1962 - Πέτρος Φιλιππίδης, Έλληνας ηθοποιός
* 1965 - Γκονγκ Λι, Κινέζα ηθοποιός
* 1965 - Νίκολας Σπαρκς, Αμερικανός συγγραφέας
* 1970 - Γκάρι Χέιλοκ, Άγγλος ποδοσφαιριστής
* 1972 - Τζο Μακ Ίντυρ, Αμερικανός τραγουδιστής και ηθοποιός (New kids on the block)
* 1977 - Psy, Νοτιοκορεάτης τραγουδιστής
* 1979 - Ελέιν Κάσιντυ, Ιρλανδή ηθοποιός
* 1982 - Κρεγκ Γκόρντον, Σκωτσέζος ποδοσφαιριστής

## Θάνατοι

* 192 - Κόμμοδος, Ρωμαίος αυτοκράτορας
* 335 - Πάπας Σίλβεστρος Α΄
* 1194 - Λεοπόλδος Ε΄, δούκας της Αυστρίας
* 1299 - Μαργαρίτα, κόμισσα του Ανζού
* 1302 - Φρειδερίκος Γ΄, δούκας της Λωρραίνης
* 1426 - Θωμάς Μπωφόρ, δούκας του Έξετερ
* 1575 - Πιερίνο Μπέλλι, Ιταλός στρατιωτικός και νομικός
* 1583 - Θωμάς Έραστος, Ελβετός ιατρός και θεολόγος
* 1616 - Γιάκομπ Λε Μερ, Ολλανδός ναυτικός
* 1679 - Τζοβάνι Μπορέλι, Ιταλός φυσιολόγος και φυσικός
* 1691 - Ρόμπερτ Μπόιλ, Ιρλανδός χημικός και φυσικός
* 1719 - Τζον Φλάμστηντ, Άγγλος αστρονόμος
* 1761 - Ζαν Μορώ ντε Σεσέλ, Γάλλος πολιτικός
* 1877 - Γκυστάβ Κουρμπέ, Γάλλος ζωγράφος
* 1882 - Λεόν Γκαμπετά, Γάλλος πολιτικός
* 1936 - Μιγκέλ ντε Ουναμούνο, Ισπανός συγγραφέας και φιλόσοφος
* 1988 - Νικόλας Κάλας, Έλληνας ποιητής
* 1993 - Ζβιάντ Γκαμσαχούρντια, Γεωργιανός πολιτικός
* 1993 - Αλεξάντερ Γκιράρντ, Αμερικανός αρχιτέκτονας
* 1994 - Λι Μπόουερι, Αυστραλός τραγουδιστής και ηθοποιός
* 2006 - Λίζε Πρόκοπ, Αυστριακή αθλήτρια και πολιτικός
* 2007 - Ετόρε Σότσας, Αυστριακός αρχιτέκτονας και σχεδιαστής
* 2017 - Φραγκίσκος, κόμης του Κλερμόν
* 2022- Πάπας Βενέδικτος ΙΣΤ΄

## Αργίες και εορτές

### Ορθόδοξη Εκκλησία

* Απόδοσις εορτής των Χριστουγέννων
* Ιερομάρτυρος Ζωτικού του ορφανοτρόφου († δ΄αι.)
* Οσίας Μελάνης της Ρωμαίας (†449)
* Μαρτύρων Βουσίριδος, Γαυδεντίου, Νέμης Ολυμπιοδώρας
* Οσίων Γαΐου, Γελασίου, Γεωργίου του εν Κύπρω, «του μαχαιρωμένου»
* Οσίου Θεοφυλάκτου Βουλγαρίας του Χαλκιδέως († ιβ΄αι.)

* Παραμονή Πρωτοχρονιάς

### Ρωμαιοκαθολική Εκκλησία

#### Ισχύον εορτολόγιο

* **Σιλβέστρου πάπα Ρώμης** (†335)

## Δείτε επίσης

30 Νοεμβρίου - 31 Ιανουαρίου